ค่ะ... คือหนูปวดน่องมา2วันแล้วค่ะ อยากรุ้ว่าเป็นไร คือ เมื่อวันจันทร์,อังคาร,พุธ หนูใส่คัดชูไปเรียนน่ะค่ะ แล้วพอกลับมา ก็นอนตามปกติ แต่พอตื่นมาวันพฤหัสบดี อ่ะค่ะ ก็ปวดน่องขาขวาอ่ะค่ะ พอขยับ ก้ปวด มากขึ้น ต้องเดินอ่ะค่ะ ถึงตอนนี้ มีปวดน่ะค่ะ แต่ตื่นมาไม่มีอาการแบบนั้นแล้ว เวลาเดินมันจะตึงๆ อยากรู้ว่าเป็นไร แล้วต้องรักษายังไง😂
สวัสดีค่ะ การวินิจฉัยที่เป็นไปได้-กล้ามเนื้อน่องอักเสบ-เส้นเอ็นอักเสบ-รับประทานยาที่อาจมีผลต่อการอักเสบของกล้ามเนื้อเช่นยาลดไขมันบางชนิด-หากมีประวัติย่ำน้ำสกปรกด้วยเท้าเปล่านำมาก่อน อาจนึกถึงโรคฉี่หนู ซึ่งอาจมีไข้ คลื่นไส้ ตาแดง ตัวเหลืองร่วมด้วยในที่นี้คิดถึงโรคกลุ่มกล้ามเนื้อมากที่สุดค่ะอาการกล้ามเนื้ออักเสบ เป็นโรคที่เกิดจากการใช้งานกล้ามเนื้อนั้นๆอย่างผิดวิธีเป็นเวลานาน อาจจะเริ่มจากมีอุบัติเหตุนำมาก่อนหลังจากนั้นยังมีการใช้ซ้ำบริเวณที่บาดเจ็บ ในที่นี้อาจจะเกิดจากการยืนเดินนานๆโดยไม่ได้พักวิธีการดูแลตัวเองเบื้องต้น พักการใช้งานของกล้ามเนื้อมัดนัั้นๆ เช่นไม่เดินหรือยืนนานๆ ประคบเย็นได้ในช่วงที่ปวดบวม รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้ควรไปพบแพทย์เมื่อ ปวดมากขึ้นจนใช้ชีวิตประจำวันไม่ได้ ปวดมากขึ้นเรื่อยๆ ปวดจนต้องหยุดเรียนหรือหยุดงาน สามารถไปพบแพทย์ทั่วไปหรือศัลยแพทย์กระดูกและข้อค่ะ